cyanic-selkie/wikianc huggingface dataset:
Never Too Late
Informasjon
Den B-side med tittelen «Kylie's Smiley Mix» var en kontinuerlig mix av hennes største hits fra albumet Kylie og 12" versjonen, og inkludert disse sangene i rekkefølge: «I'll Still Be Loving You», «It's No Secret», «Je Ne Sais Pas Pourquoi», «Turn It into Love», «I Should Be So Lucky» og «Got to Be Certain». Den 7" versjon inneholdt alle disse sporene bortsett fra «I'll Still Be Loving You» og «It's No Secret».
Money Can’t Buy (EP)
Money Can't Buy var en invitasjon-konsert til støtte for Kylie Minogues musikkalbum Body Language på Hammersmith Apollo i London i England.
Denne hendelsen kostet en million pund og billetter var ikke tilgjengelig for salg. Konserten ble senere utgitt på DVD under tittelen Body Language Live.
Extended Play
En begrenset EP ble senere utgitt den 10. februar 2004 og fulgte gratis med ved kjøp av Body Language.
Police Community Support Officer
PCSO-ordningen ble innført gjennom Police Reform Act 2002. Bakgrunnen var en utbredt bekymring over at politiet ikke var synlige nok i gatene. Gjennom en rekke år hadde antallet fotpatruljer blitt redusert, og gjennom denne ordningen kunne man gjeninnføre mer regelmessige patruljer uten å måtte ta ut polititjenestemenn fra andre viktige oppgaver.
Heckler & Koch HK79
Heckler & Koch HK79 er et granatutskytningsrør utviklet av den tyske våpenprodusenten Heckler & Koch.
Police Community Support Officer
Uniformen ligner vanlige politiuniformer, men har enkelte elementer som klart identifiserer bæreren. Disse varierer fra en styrke til den neste, og kan for eksempel bestå av en refleksvest med påskriften «Community Support Officer».
Heckler & Koch HK79
Utskytningsrøret festes til undersiden av løpet på automatgeværene G3 (AG-3 i Norge), HK33 og G41, og kan avfyre 40 mm granater av forskjellig type (spreng, røyk, lys og gass). Våpenet brukes primært mot personell og upansrede kjøretøy, og kan treffe mål på 350 m avstand. HK79 blir brukt av tyske Bundeswehr, det norske forsvaret og noen få andre land. Våpenet er på vei ut av bruk i Tyskland grunnet overgang til nye geværmodeller som ikke er kompatible med HK79.
Police Community Support Officer
Myndighet
Det er den enkelte Chief Constable, det vil si den regionale styrkens sjef, som bestemmer omfanget av PCSO'enes fullmakter innenfor de rammer loven setter. Det varierer derfor hvilke fullmakter de har og hvilket utstyr de bærer. Enhver PCSO bærer på seg et identitetskort, av samme type som politiets warrant card, som lister opp hvilke fullmakter de har.
Heckler & Koch HK79
Heckler & Koch har ut ifra HK79 designet M320, som er beregnet for å brukes enten på våpen med Picatinnyskinne eller som selvstendig våpen.
Police Community Support Officer
Myndighet
I motsetning til polititjenestemenn har PCSO'er kun sine fullmakter når de er i uniform og i tjeneste innenfor den regionen de er tilknyttet. Unntaket er at de i England og Wales kan dirigere trafikk også utenfor sin region, såfremt de er uniformert og i tjeneste.
I januar 2006 ble det annonsert en intensjon om å utvide PCSO'enes mulige fullmakter.
Heckler & Koch HK79
Heckler & Koch HK69A1
Police Community Support Officer
Myndighet
En PCSO kan også i likhet med enhver annen borger arrestere enhver person de vet har begått en forbrytelse.
Mikrobølgeovn
En mikrobølgeovn (også omtalt med kortformen mikro eller mikroovn) er en type steke- eller varmeovn som skaper varme ved hjelp av et høyfrekvent, elektromagnetisk felt, varmemikrobølger (2450 MHz).
Historie
Mikrobølgeovnen ble oppfunnet ved en tilfeldighet av den amerikanske ingeniøren Percy Spencer. Mens han arbeidet med et radaranlegg merket han plutselig at en sjokoladeplate som han hadde i lommen begynte å smelte. Den første mikrobølgeovnen hadde han ferdig i 1947.
Virkemåte
Mikrobølgene øker molekylbevegelsene i vann- og andre polariserende molekyler. Den elektromagnetiske strålingen varmer vann og andre polariserende molekyler i mat raskt og effektivt. Strålingen når kun noen centimeter inn i objektet, og varme ledes inn i de øvrige deler derfra. En mikrobølgeovn bruker omkring 25 prosent mindre energi enn en stekeovn på å varme opp samme mengde mat. I mikrobølgeovner må man ikke legge inn noe av metall eller tette innpakninger.
Mikrobølger er skadelige, og derfor blir strømmen brutt når ovnsdøren åpnes. Selve boksen rundt mikrobølgeovnen er alltid av metall, slik at stråling ikke slipper ut i rommet. Faren ved bruk av mikrobølgeovner har lenge vært diskutert, men man har ikke funnet konkrete skader som stammer fra strålingen ved normal bruk. Likevel er det mulig å få brannskader hvis man bevisst deaktiverer funksjonen som stanser ovnen ved åpning av døren.
Retter
Mikrobølgeovn brukes ofte til å lage popcorn eller varme opp matrester, men kan også brukes for å tilberede mange andre retter, som for eksempel grønnsaker, bacon, egg, brød og kake, eller bakte poteter. Bakt potet tar for eksempel mindre tid å tilberede i mikrobølgeovn eller i konvensjonell ovn. Tilberedning i mikro kan også kreve forskjellige forholdsregler. Ved koking av egg bør det for eksempel stikkes hull slik at dampen kan slippe ut. Ellers kan egget eksplodere og grise til mikroen.
For å bli kvitt bakterier er det viktig at temperaturen kommer opp i minst 75 °C, og det anbefales derfor å røre eller riste i maten underveis for å sikre at den blir gjennomvarm.
Brukerfeil
Vanlige feil når man tilbereder mat i mikro er å varme maten for lenge eller på for sterk varme. For eksempel kan en tidsforskjell på 20 sekunder kan ha mye å si i mikro. Frossent kjøtt bør ikke tines i mikro da det ødelegger kjøttet. Plastikkemballasje av typen brukt for yoghurt og smør bør ikke brukes siden det kan smelte og avgi farlige gasser. Plastfolie bør også tas av maten før oppvarming, da det kan avgi farlige gasser til maten. Gamle tallerker kan dessuten inneholde bly som kan komme over i maten ved oppvarming i mikrobølgeovnen. Det er brannfarlig å kjøre mikrobølgeovn uten noe inni. Papir og papp, som for eksempel kjøkkenruller og servietter, bør som hovedregel ikke brukes i mikrobølgeovn da de kan inneholde farlige stoffer som avgis i kontakt med varm mat. Metalldeler må ikke bli med inn i mikroen, ellers kan det slå gnister.
Mange spiser middagsrester bestående av pasta og ris, men dette bør man være forsiktig med, særlig hvis det er lagret i romtemperatur. Slike matvarer inneholder og gir gode vekstforhold for bakterien bacillus cereus som produserer toksiner. Bakteriene kan overleve koking, og toksinene kan føre til sykdom og i verste fall leversvikt. Det har vært påvist flere dødsfall etter å ha spist rester av pasta og ris. For å hindre bakterieutvikling bør slike rester først kjøles ned og deretter lagres i kjøleskap eller under 6-8 grader, ikke i romtemperatur. Mattilsynet anbefaler å kjøle maten raskt ned ved å sette gryten i kaldt vann og røre om. Pasta og ris bør heller ikke lagres utendørs, og bør ikke bli stående på kokeplaten etter at den er ferdig siden det kan gi gode vekstforhold for bakterien.
Steking
Konvensjonelle mikrobølgeovner egner ikke så godt til å steke eller bake matretter slik med konvensjonelle stekeovner. Varming av frozzenpizza i en konvensjonell mikrobølgeovn kan for eksempel resultere i seig konsistens, hvor bare litt av overflaten blir stekt men pizzaen ikke blir varmet godt nok opp inni.
På en del nyere mikrobølgeovner finnes det imidlertid stekefunksjoner under navn som «crisp» og «grill». For at disse skal fungere må man benytte en spesiell metallpanne kalt «crisp-panne» som maten skal stå på mens den er inni mikroen. Virkemåten er da at hele crisp-pannen i seg selv blir varmet opp til svært høy temperatur av mikrobølgeovnen, og da i realiteten fungerer som en stekepanne for maten som ligger oppå. Crisp-panner fungerer kun på mikrobølgeovner som har crisp-funksjon, og det må brukes en crisp-panne som er kompatibel med mikrobølgeovnen.
Oppbygning og funksjoner
Mikrobølgeovner brukes både i private hjem, i industrien og i storkjøkken. Mikrobølgeovner for privat bruk har vanligvis en effekt på 600 watt og oppover, med inntil 1000 eller 1200 watt på noen modeller. Størrelsen på mikrobølgeovner kan variere veldig. Til husholdningsbruk har de typisk en innvendig størrelse på rundt 20 liter, men noen modeller har så lite som 12 liter eller opp til 42 liter. Typiske utvendige mål er bredde rundt 45–60 cm, dybde rundt 35–40 cm og høyde rundt 25–35 cm. Noe som kanskje er vel så viktig som det innvendige volumet er formen på volumet, som for eksempel bestemmer hvor stort fat man får plass til. Et roterende fat kan også hjelpe med å oppnå jevn varme i maten. Tilleggsfunksjoner kan for eksempel være grill og ulike typer tining. Mikrobølgeovn er som regel hengslet på høyre eller venstre side, som kan ha noe å si dersom ovnen skal stå inni et skap eller i et hjørne. Det fins også mikroer med hengsel i bunn.
Eksterne lenker
Mikro mot mikrober - artikkel fra forskning.no 1.2.07
Santo Anastácio
Santo Anastácio er en kommune i delstaten São Paulo i sørøstregionen av Brasil.
1760-årene
-- 1760 -- 1761 -- 1762 -- 1763 -- 1764 -- 1765 -- 1766 -- 1767 -- 1768 -- 1769
Tiårsoversikt
Europahymnen
Richard Nikolaus von Coudenhove-Kalergi foreslo i 1955 Beethovens versjon som europeisk hymne. I 1972 ble hymnen vedtatt av Europarådet, og fra 1985 har hymnen også vært Den europeiske unions hymne. Etter ønske fra Europarådet arrangerte Herbert von Karajan tre offisielle instrumentalversjoner, en for klaver, en for blåseinstrumenter og en for orkester. Traktaten om en forfatning for Europa slo også fast at hymnen er Den europeiske unions hymne.
Karin Kuipers
Karin Kuipers (født 18. juli 1972) er en nederlandsk vannpolospiller.
Hun representerte Nederland under Sommer-OL 2000 i Sydney, hvor laget hennes ble nummer 4.
Gamleveien
Gamleveien eller Gamlevegen finnes en rekke steder:
1490-årene
-- 1490 -- 1491 -- 1492 -- 1493 -- 1494 -- 1495 -- 1496 -- 1497 -- 1498 -- 1499
Tiårsoversikt
Bobsleigh under Vinter-OL 2010 – Toer-bob kvinner
Toer-bob for kvinner i Vinter-OL 2010 i Vancouver, Canada ble holdt i Whistler Sliding Centre i Whistler, Britisk Columbia den 23. og 24. februar. Det tyske laget bestående av Sandra Kiriasis og Anja Schneiderheinze (Schneiderheinze-Stöckel siden 2007) forsvarer tittelen fra Vinter-OL i 2006. Det britiske laget bestående av Nicole Minichiello og Gillian Cooke forsvarer tittelen fra VM i bobsleigh i 2009.
Rekorder
Selv om Den internasjonale olympiske komité ikke ser på tidene i bobsleigh som olympiske rekorder, holder FIBT oversikten over de beste tidene ved start og slutt på alle baner som brukes i konkurranser.
Start- og banetidene ble satt under prøven for OL i 2010, den 6. februar 2009.
Resultater
De to første løpene ble avholdt den 23. februar klokken 17:00 og 18:00 lokal tid. De to siste ble holdt den 24. februar, klokken 17:00 og 18:15 lokal tid.
De beste tidene for hvert løp står i fet skrift. Den øverste tiden i skrå skrift er tiden ved start. SR står for Startrekord, BR for Banerekord.
Mahek Chahal
Mahek Chahal (født 1979) er norsk og indisk skuespiller og modell. Hun vokste opp på Rødtvet i Groruddalen, men dro til Mumbai for å forsøke seg som skuespiller.
Chahal er blant annet kjent for hovedrollen i filmen Nayee Padosan, i tillegg til deltakelse i det indiske realityshowet Big Boss 5.
Magnar Åm
Magnar Åm (født 9. april 1952 i Trondheim) er en norsk komponist.
Han er utdannet organist og kantor fra det daværende Bergen Musikkonservatorium (nå Griegakademiet), og har studert komposisjon med Ketil Hvoslef i Bergen og Ingvar Lidholm ved Kungliga Musikhögskolan i Stockholm. Han har Statens garantiinntekt. Åm er bosatt i Volda, der han i tillegg til komponistvirksomheten er ansatt som professor i musikk ved Høgskulen i Volda. Åm arbeider også med barne- og ungdomskor i Volda. Han i flere år var dirigent for ungdomskoret Digitalis, der hovedtyngden av repertoaret har vært nyere musikk, deriblant flere verk av Åm selv. Han dirigerer nå sangkoret Volda Vokal.
Sitt gjennombrudd som komponist fikk Åm med verket Bøn (1972) for strykere, kor og sopransolist. Mye av hans musikk er kjennetegnet av en polyfon, fritt dissonerende eller fri-tonal stil der melodisk og eksperimentelt arbeid går side om side, og de musikalske elementenes bevegelser i det konkrete, tredimensjonale rom har spilt en stadig viktigere rolle. I den senere tid har han også, i søken etter en mer ideell formidling av musikkens energi-budskap, latt verkene inneholde elementer som sprenger tilvante konsertritualer. Ett eksempel er her,  i oppstoda - en strykekvartett som eksisterer i fem versjoner, der den ene blir framført gjennom undervannshøyttalere i varmtvannsbasseng og forutsetter publikum flytende på rygg med ørene under vannflaten. Et annet eksempel er Tonebad - et opplevelsesrom for en person om gangen, der musikken beveger seg tredimensjonalt rundt lytteren, rommet er en kunstinstallasjon av Astri Eidseth Rygh, og den sungne teksten er av Liv Holtskog.
Magnar Åms produksjon spenner fra vokal- og kammermusikk via installasjoner til store orkesterverk. Av hans senere ting kan nevnes oratoriet ømhetens tre (1999), fagottkonserten einsam/omfamna (2004), harpekonsertene vere meininga (2005) for harpe og strykesekstett og dette blanke no (2005) for harpe og jentekor, fiolinkonserten stalagmittid (2004) med brokker av Fartein Valens skisser til en femte symfoni "utstilt" i verket og oratoriet/operaen God’s I’s – arias of innocence and growth (2007). Orkesterverket det er ’kje snøen som fell, det er me som stig fra 2006 ble tildelt ”Der Europäische Komponistenpreis” av en publikumsjury under festivalen Young Euro Classics i Berlin samme år.
Hefei-2 kullkraftverk
Hefei-2 kullkraftverk er et kullkraftverk i provinsen Anhui i det østlige Kina. Det har en installert produksjonskapasitet på 700 MW fordelt på 2 stk 350 MW turbiner. Anlegget stod ferdig i 2005.
T9
T9, som står for Tekst på 9 taster er en ordbokfunksjon som forenkler skriving av SMS på mobiltelefoner. Det ble utviklet i 1995 av det amerikanske selskapet Tegic Communications.
Teknologien er ment å forenkle skriving av SMS ved at man kan skrive ord med et enkelt tastetrykk per bokstav. På eldre telefoner uten T9 måtte man velge bokstaver ut fra en bokstavgruppe på hver talltast og ofte trykke flere ganger på en tast for å få fram riktig bokstav. Programvaren for T9 vil foreslå ord ut fra en forhåndsinstallert ordbok basert på kun et trykk per tast per bokstav. Dersom det finnes flere ord for en tastekombinasjon vil du kunne bla deg fram til riktig ord enten ved hjelp av en joystick eller en bestemt neste-knapp. Etterhvert som man bruker funksjonen vil den «lære» seg hvilket av de mulige ordene du bruker mest og foreslå det først. Ordboken har gitt noen muntre stunder ved å komme med merkelige forslag. Tallkombinasjonen 3378 kan for eksempel foreslå fest dersom du forsøker å skrive edru, og Nemi valgte å tolke det som et tegn da telefonen stavet øl når hun ville skrive ok. Måten forslagsrekkefølgen blir bestemt på når telefonen leveres fra fabrikken er frekvenstelling av ord på nettsteder på det aktuelle språket. Særlig nettaviser blir mye brukt.
Ordboken kan utvides ved å legge til egne ord slik at programvaren kjenner det igjen neste gang den aktuelle tastekombinasjonen benyttes. Tilleggsordet vil da komme opp i forslagslisten på lik linje med de forhåndsinstallerte ordene.
Dired
Dired (forkortelse for Directory Editor) er et dataprogram som brukes til å redigere filsystemets mapper (kataloger). Programmet kjører vanligvis innenfor teksteditoren Emacs som en spesialisert modus, selv om enkelte separate versjoner har blitt laget. Dired var den første filbehandleren, eller visuelle editor av filsysteminformasjon. Den første versjon av Dired som et separat program ble skrevet omkring 1974 av Stan Kugell ved Stanford Artificial Intelligence Laboratory (SAIL). Den ble innlemmet i GNU Emacs fra begynnelsen, og implementert på nytt i programmeringsspråkene C og C++ på andre operativsystemer.
Sigmun Rein
Sigmun Rein (født 26. mars 1873 i Hammerfest, død i 1960 ), også kjent under pseudonymet Sigfred Sohl , var journalist og forfatter av lystspill, noveller og romaner.
Liv og virke
Etter middelskole n gikk Sigmun Rein på teknisk skole i Bergen; han tok avgangseksamen derfra i 1891. På et tidspunkt etter dette emigrerte han til USA, der han gikk opp til prøver for å kunne arbeide der; i 1894 tok han eksamen i Brooklyn, i 1895 bestod han prøven som ga ham rett til å praktisere som landmåler i New York. I 1896 avla han en prøve i Brooklyn som ga ham rett til å virke som teknisk tegner. Han arbeidet som ingeniør fra 1892 til 1899, og fra 1900 til 1906 virket han som journalist. Han vendte tilbake til Norge i 1898, og i flere av hans noveller samt i romanen Ingeniøren vender tilbake anvender han trekk fra sin egen erfaringsbakgrunn som ingeniør og som norsk-amerikaner.
I 1907 fikk han sitt første skuespill oppført på en scene, og Dagbladet meldte etter premieren: «Tilskuerne gik skuffet hjem.» I de påfølgende årene utga han flere novellesamlinger og romaner.
Da han i 1915 ga ut novellesamlingen Mennesketrin raljerte anmelderen Helge Krog (1889–1962) over det litterære nivået i Reins forfatterkunst. Dette førte til en hissig utveksling av debattinnlegg der Rein forsvarte seg selv og sine utgivelser, og journalisten og forfatteren Edle Hartmann Schjødt (1862–1946) stilte seg på Reins side, mens Helge Krog skrev nye innlegg der han stilte seg uforstående til Reins og Hartmann Schjødts argumentasjon, og fastholdt at Reins novellekunst ikke holdt nø høyt litterært nivå.
Sigmun Rein meldte seg inn i Nasjonal Samling og stod på okkupasjonsmaktens side under andre verdenskrig. I oktober 1945 var han blant de forfatterne som ble ekskludert fra Den norske Forfatterforening, der han i mellomkrigstiden hadde vært et aktivt medlem.
Familie
Han var sønn av pianisten og komponisten Otilia Rein (f. Finckenhagen; 1843–1912) og Carl Lauritz Marius Rein (1837–1888). Søsteren Otilia Rein (f. 1878) var oversetter, og gjorde seg bemerket for å ha vært en av de første som oversatte Turgenev og Gorkij til norsk.
1750-årene
-- 1750 -- 1751 -- 1752 -- 1753 -- 1754 -- 1755 -- 1756 -- 1757 -- 1758 -- 1759
Tiårsoversikt
Lakselva (Tromsø)
Lakselva er ei elv i Tromsø og Balsfjord kommuner i Troms og Finnmark. Elva er 26,3 km lang, og har et nedbørfelt på 141,49 km². Middelvannføringen ved munningen er 5,08 m³/s.
Det er spredt bebyggelse og jordbruk gjennom hele Lakselvdalen. Fylkesvei 292 går parallelt med elva, mens fylkesvei 293 krysser elva ved munningen. I sideelva Ellenelva ligger Ellenelva kraftverk.
Den østre delen av nedbørfeltet ligger innenfor Lyngsalpan landskapsvernområde.
Fylkesvei 547
Fylkesvei 547 går mellom Våge og Skudeneshavn i Karmøy.
Historikk
Som riksvei 47 gikk den opprinnelig mellom Bjelland i Sveio og Skudeneshavn i Karmøy. Veiens lengde var 60,3 km, hvorav 12,8 km i Hordaland og 47,5 km i Rogaland, omkjøringsveg Norheim-Raglamyr og T-forbindelsen er ikke medregnet.
Før 1. januar 2010 var veien riksvei, etter at regionsreformen trådte i kraft har den status som fylkesvei, se riksvei 47.
Strekningen Fv547 ble fastlagt 2019, og består av en delstrekning av den tidligere fylkesvei 47.
Ravenna nivea
Ravenna nivea er en glansvinge som tilhører underfamilien stjertvinger (Theclinae).
Utseende
En middelsstor stjertvinge med en lang, tynn stjert på hver bakvinge. Undersiden er skinnende hvit med tre grå tverrstriper, og en oransje flekk ved bakhjørnet.
Utbredelse
Arten finnes i de kinesiske provinsene Sichuan og Fujian, og på Taiwan, dessuten er den nylig funnet i Vietnam.
Alessandro Manzoni
Alessandro Francesco Tommaso Manzoni (født 7. mars 1785 i Milano, død 22. mai 1873 samme sted) var en italiensk forfatter. Hans mest kjente verk er den historiske romanen I promessi sposi fra 1825. Denne boken er også utgitt på norsk (nynorsk), under tittelen Dei trulovade.
Oppvekst, utdannelse og giftermål
Han var av adelig slekt: Gjennom moren nedstammet han fra den høyt ansette Cesare Beccaria. Sin første undervisning fikk han i Lugano, men studerte hovedsakelig i Milano, hvor han bodde nesten hele sitt liv. Han var en stor beundrer av Giuseppe Parini og Vincenzo Monti, og Monti lærte han personlig å kjenne. Selv om han senere ble hans motstander i sine litterære synspunkter, opprettholdt han et vennlig forhold til ham.
I 1805 foretok han sammen med moren en reise til Paris, der han oppholdt seg i fem år. Her skrev han sitt første originale verk, diktet In morte di Carlo Imbonati (1806) og gjorde bekjentskap med flere av datidens kjente menn i Madame de Condorcets salong i Auteuil, blant annet Claude Fauriel, en fransk historiker og filolog. Her traff han også Jens Baggesen. Hans Parthenais, som Fauriel hadde oversatt, gjorde sterkt inntrykk på ham.
I 1808 giftet han seg i Milano med Enrichetta Blondel, datter av en rik bankier i Genève. Hun var opprinnelig kalvinist, men var gått over til katolisismen. Med hennes innflytelse ble Manzoni, som hadde vært en ivrig voltairianer, en troende katolikk.
Den første poetiske frukt av denne omvendelsen ble Inni sacri: La Resurrezione, Il norne di Maria, Il Natale, La Passione, utgitt i 1815, og La Pentecoste som utkom syv år etter.
Deltagelsen i den nasjonale bevegelsen
Manzoni tok ivrig del i den nasjonale bevegelsen som førte til Italias samling, og han hyllet Joachim Murats dristige forsøk med den uferdige canzone Il proclama di Rimini, der han hevder at foreningen av Italia under én konge er det eneste middelet til landets frelse. Ved budskapet om Napoleons død på Sankt Helena skrev han oden Il cinque maggio, som vakte begeistring i og utenfor Italia. Den ble oversatt til tysk av Goethe og av Paul Heyse.
Skjønt Manzoni ikke direkte tok del i den litterære striden mellom klassisismen og romantikkens forkjempere, står han absolutt på romantikkens standpunkt. Men det er ingen tåkete, overspent mystikk med ham. Hans arbeider preges av nasjonale og historiske synspunkter. De to tragediene Il conte di Carmagnola, som foregår i 15. århundre, og L'Adelchi, som skildrer Karl den stores kamp med longobardene, er basert på grundige studier og forsynt med historiske noter. Hans forbilde var Shakespeare, og kravet om de tre enheter er ikke overholdt. Selv forklarer han årsakene til å bryte med de klassiske reglene i brevet til den franske kritikeren Victor Chauvet, Sur l'unité de temps et de lieu dans la tragedie (1823).
Den historiske romanen I Promessi Sposi fra 1827
Allerede i 1821 hadde han begynt sin store historiske roman I Promessi Sposi, som utkom i 1827. Romanen behandler Milanos historie i det 17. århundre. Flere personer og episoder er historiske, som opprøret i Milano 11. oktober 1628 og pestens herjing av byen. Men de to hovedpersonene, Lucia og Lorenzo, og deres fantastiske opplevelser er dikterens egen oppfinnelse. I sine karakterskildringer og sin historiske fremstilling overgår han nesten sitt nærmeste forbilde, Walter Scott.
Da boken dukket opp, vakte den stor beundring og samtidig sterk kritikk. Det var særlig språkformen, med de mange lombardiske uttrykkene og vendingerne, kritikken gjalt. Og Manzoni, som så berettigelsen av kritikken, reiste til Firenze hvor han gjennomgikk boken språklig – med stor nøyaktighet, og etter 13 års arbeid utga han romanen på nytt (1840). I denne skikkelse kom I Promessi Sposi til å stå som norm for det italienske riksspråk. Samtidig med annen utgave utkom La storia delta Colonna infame, en historisk, kritisk studie.
Med unntak av korte opphold i Paris og i Firenze, levde Manzoni fra 1810 et tilbaketrukket liv i Milano. Han stod i nært vennskapsforhold til flere av tidens store menn, blant andre Giuseppe Giusti (1809-1850) og Massimo d'Azeglio (1798-1866), som ektet en av hans døtre. Det var til minne om Manzoni at Giuseppe Verdi skrev ferdig sitt Messa di requiem i 1874.
Status (programvare)
STATUS er utviklet av Team Status AS som ble grunnlagt i Norge i 2014 av Richard Forsland og Idar Vollvik.
I 2016 opprettet selskapet et datterselskap Geddit AS for å drifte en markedsføring/spill applikasjon med samme navn.
Liste over stortingsrepresentanter 1830–1832
Kilder
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes Politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Anne Lolk Thomsen
Anne Lolk Thomsen (født 15. mai 1983) er en dansk roer som spesialiserer seg i dobbeltsculler, lettvekt. Under Sommer-OL 2012 i London representerte hun landet sitt, der hun ble nummer 4.
Kink Aware Professionals
Kink Aware Professionals er et amerikansk-basert nettsted med lister over terapeuter (psykologer, psykiatere, sosialarbeidere o.l.), leger og advokater som har kunnskap om og forståelse for lærkultur, sadomasochisme og fetisj. De fleste på disse listene er fra USA, men også enkelte personer fra andre deler av verden finnes på listene. Så langt finnes en nordmann på listene, psykolog Odd Reiersøl.
Ingrid Leijendekker
Ingrid Leijendekker (født 3. oktober 1975) er en nederlandsk vannpolospiller.
Kink Aware Professionals
Det understrekes at det at et navn står på disse listene ikke sier noe om kvaliteten på tjestene personen leverer, men kun at han eller hun regner seg for å ha kunnskap om og forståelse for såkalte «alternative livsstiler».
Nettstedet er etablert for å hjelpe mennesker i lær-/SM-/fetisjmiljøet å finne fagfolk som kan hjelpe dem om de har behov for det. Mange terapeuter, leger, advokater og andre mangler kunnskap om alternative livsstiler og seksuelle orienteringer, og mange sadomasochister og andre kvier seg for å søke hjelp når de trenger det, i redsel for å bli misforstått eller ikke bli tatt på alvor.
Nettstedet Kink Aware Professionals ble startet og drevet av amerikaneren Race Bannon på frivillig basis. Han har nå overlatt driften av nettstedet til SM-organisasjonen National Coalition for Sexual Freedom. Det er gratis for fagfolk å stå på listene på nettstedet.
Torbenia
Torbenia er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Levevis
Larvene lever av blågrønnbakterier, alger, lav og annet organisk materiale som de skraper av trestammer og steiner.
Utbredelse
Slekten er utbredt i Afrika sør for Sahara.
Systematisk inndeling
Artene (de to som var kjent før 2000) var tidligere plassert i slekten Ornipholidotos.
Svogerpartiet
Svogerpartiet, eller svigersønnenes parti, var en gruppe adelsmenn som ble giftet inn i den danske kongefamilien på midten av 1600-tallet. Svogerpartiet var ikke et «parti» i ordets forstand, det var ingen gruppe med felles politisk ideologi eller agenda. En bedre beskrivelse vil være å kalle dem en gruppe innflytelsesrike menn som på bakgrunn av deres relasjoner til kongehuset hadde mye å vinne eller tape i samhandling med kongen og hans politikk. Noen av disse mennene støttet kongen og pleiet hans velvilje for å oppnå goder, mens andre brukte deres stilling til å svekke kongemakten til egen fordel. Svogerne var derfor kongemaktens nærmeste samarbeidspartnere og samtidig dens argeste motstander.
Svogerpartiet mistet sin innflytelse og betydning etter innføringen av det personlige eneveldet, høsten 1660.
Bakgrunn
Før eneveldet ble innført i Danmark-Norge i 1660 var Danmark et diarki hvor makten var fordelt mellom kongen og adelen, representert av riksrådet. Kong Christian IV var en aktiv politisk skikkelse og hadde store planer om hvordan Danmark skulle bli Nordens økonomiske og militære stormakt. Det eneste som sto i veien for kongens krumspring var høyadelen i riksrådet. Christian IV så derfor et reelt behov for å bringe høyadelen nærmere kongemakten. Han giftet derfor bort flere av døtrene sine med Kirsten Munk til fremgangsrike adelsmenn og fikk disse valgt inn i riksrådet. Disse svigersønnene ble svært innflytelsesrike som følge av konenes status som kongsdøtre; men de ble ikke de lojale støttespillerne som Christian IV hadde håpet på.
Etter Christian IVs mislykkede involvering i trettiårskrigen (1625-29) og det følgende nederlaget under Torstensonfeiden (1643-45) var kongemakten på sitt laveste. Kronen trengte penger og den trengte mannskaper. Adelen var ikke villige til å gi disse til kongen uten vederlag. Resultatet ble at Christian IV måtte tildele adelen mer makt, på bekostning av sin egen. Riksrådet, og svogerne som satt i riksrådet, var dermed blitt innflytelsesrike nok til å drastisk redusere kongemakten.
Tronskiftet
Christian IVs eldste levende sønn og riksrådets utvalgte tronarving døde den 2. juni 1647. Christian IV gikk straks til verks for å få sin nesteldste sønn, Hertug Fredrik, valgt til ny tronarving. Svigersønnene gikk sammen med resten av riksrådet og fremla krav som Christian IV måtte gå med på, dersom Fredrik skulle bli valgt til tronarving. Stendermøtet som skulle velge Fredrik til tronfølger ble innkalt til april 1648, men Christian IV døde allerede den 28. februar, 70 år gammel. Den avdøde kongens svigersønn og rikshovmester, Corfitz Ulfeldt, med resten av riksrådet i ryggen, sto derfor fritt til å diktere kongemaktens fremtid. Dette førte til at Kong Fredrik IIIs håndfestning av 6. juli 1648 var den strengeste noen dansk konge noensinne har måtte undertegne. Fredrik III stolte ikke på svogerne sine og så på dem som sine politiske rivaler, med unntak av Hannibal Sehested som stilte seg på kongemaktens side.
Rikshovmester Ulfeldt hadde vært motstander av kongemakten siden 1644, da han ble beskyldt for underslag og korrupsjon av Christian IV. Han var også den nærmeste støttespilleren til sin eksilsendte svigermor, Kirsten Munk, og mange av hans utspill mot Christian IV og Fredrik III var på oppfordring fra henne.
Svogerpartiets fall
Ett av kravene Christian IV måtte gå med på i 1647–48 var en renvasking av Corfitz Ulfeldt etter anklagene om underslag. Dette hindret ikke Fredrik III i å starte en omfattende granskning av Ulfeldt og hans virke, som i 1651 endte med at han måtte flykte til Sverige. Corfitz Ulfeldt slektning, svoger og riksrådsmedlem Ebbe Ulfeldt, dro også til Sverige i eksil etter å ha blitt fratatt sin embeter etter anklage om bondeplaging.
Hannibal Sehested ble også etterforsket for underslag og korrupsjon, men her var det riksrådet som hadde lagt ut anklager mot ham. Sehested satt som stattholder i Norge og førte en separasjonspolitikk som ikke falt i god jord blant standfellene i Danmark. Han ble tilbakekalt til København for å svare for seg. Det endte med at han ble tvunget til å fratre sin stilling. Siden Sehested hadde kongens velvilje ble han tatt inn i varmen igjen, og fra 1660 frem til sin død seks år senere fungerte han som leder for Rentekammeret (finansvesenet).
Høsten 1660 kuppet Fredrik III makten og innførte eneveldet. Med unntak av Sehested var det ingen av Fredrik IIIs svogere som gjorde karrière i det nye regimet.
Velorini
Velorini er en gruppe av biller som tilhører den artsrike underfamilien Lamiinae i familien trebukker (Cerambycidae).
Levevis
Som de fleste andre trebukker borer larvene i ved.
Utbredelse
Gruppen er utbredt i Australia og Ny-Guinea.
Systematisk inndeling
Disse artene blir ofte regnet til Desmiphorini.
1700-årene
-- 1700 -- 1701 -- 1702 -- 1703 -- 1704 -- 1705 -- 1706 -- 1707 -- 1708 -- 1709
Tiårsoversikt
Peter Müller (alpinist)
Peter Müller (født 6. oktober 1957 i Adliswil) er en tidligere sveitsisk alpinist.
I VM 1985 i Bormio og VM 1989 i Vail vant han sølvmedaljer i utfor. Den samme plasseringen fikk han i utforrennene i OL 1984 i Sarajevo og OL 1988 i Calgary.
Den eneste mesterskapsseieren kom i VM 1987 i Crans-Montana, der han gikk til topps i utforrennet.
Peter Nobel
Peter Nobel (født 1931) er en svensk menneskerettighetsadvokat. Han var Sveriges første diskrimineringsombud fra 1986 til 1991, og deretter frem til 1994 generalsekretær for Svenska Röda Korset.
I 1994 fikk Nobel i oppdrag av den svenske regjeringen å bistå overlevende og etterlatte etter Estoniaforliset. Han er bl.a. styremedlem i European Human Rights Foundation siden 1980 og var medlem av United Nations Committee on the Elimination of Racial Discrimination fra 1998 til 2001.
Sammen med tre andre medlemmer av Nobelfamilien grunnla han også Nobel Charitable Trust.
Matthew Rusike
Tyrell Matthew Benjamin Rusike (født 28. juni 1990) er en zimbabwisk tidligere fotballspiller.
Hope Munro
Hope Munro (født 14. juni 1981) er en australsk landhockeyspiller. Hun representerte landet sitt under Sommer-OL 2012 i London, der hun endte på femteplass med det australske landslaget.
Patricia Libregts
Patricia Libregts (født 22. februar 1966) er en nederlandsk vannpolospiller.
Hun representerte Nederland under Sommer-OL 2000 i Sydney, hvor laget hennes ble nummer 4.
U17-EM i fotball for menn 2012
U17-EM i fotball for menn 2012 ble arrangert i Slovenia i 2012.
Europas grønne belte
Europas grønne belte er et initiativ med formål å verne naturen og å skape et økologisk nettverk i det brede beltet av ingenmannsland som ble opprettet som følge av jernteppet under Den kalde krigen. Dette beltet har en total lengde på over 12,500 km, fra Barentshavet i Nord-Norge til Svartehavet ved grensen mellom Bulgaria og Tyrkia, og går gjennom 24 europeiske land, hvorav 16 er medlemmer i EU. Initiativet blir gjennomført under beskyttelse av Verdens naturvernunion og Mikhail Gorbatsjov.
1740-årene
-- 1740 -- 1741 -- 1742 -- 1743 -- 1744 -- 1745 -- 1746 -- 1747 -- 1748 -- 1749
Europas grønne belte
Bakgrunn
Idéen om et europeisk grønt belte kom ut av prosjektet Grünes Band Deutschland, som først og fremst ble initiert av naturvernorganisasjonen Bund für Umwelt und Naturschutz Deutschland (BUND). BUND arbeider for å sikre grensestripen ved den tidligere indre tyske grensen for naturvern. Denne grensestripen, som er mellom 50 og 200 meter bred, har blitt et tilfluktssted for truede arter, da naturen utviklet seg nesten uforstyrret her under Den kalde krigen. I 2004 ble grunnlaget for Green Belt Europe lagt på en internasjonal konferanse i Ungarn. Resultatet av dette arrangementet, hovedsakelig finansiert av Det tyske miljødepartementet (Bundesamt für Naturschutz), var et arbeidsprogram som siden har blitt videreutviklet i samarbeid med berørte interessenter.
1740-årene
Tiårsoversikt
Europas grønne belte
Organisasjonsstruktur
European Green Belt har blitt delt inn i tre hoveddeler for å lette samordningen:
Santo André (São Paulo)
Santo André er en kommune i delstaten São Paulo i sørøstregionen av Brasil.
Europas grønne belte
Organisasjonsstruktur
I tillegg innebærer prosjektet størst mulig antall interesserte og berørte interessenter, da dette er den eneste måten å oppnå et effektivt beskyttelsessystem. De viktigste interessentene er nasjonale og internasjonale frivillige organisasjoner, nasjonale og regionale departementer og andre statlige administrative enheter, samt grunneiere og andre interesserte.
Beskyttelsesaktivitetene som utføres av frivillige organisasjoner finansieres vanligvis av donasjoner. I tillegg kommer også beskyttelsesmidler finansiert av staten.
Økologisk betydning
I tillegg til bevaring av truede arter, er et av hovedmålene med det grønne beltet et barrierefritt nettverk av ulike områder. Derfor bør eksisterende nasjonalparker og andre verneområder integreres i beltet, slik at en utveksling av populasjoner og migrasjon av dyr mellom habitater er mulig.
De finnes ulike habitatforhold i de enkelte delene av det grønne beltet:
Sentral-Europa
Den sentraleuropeiske delen av beltet går vanligvis gjennom intensivt utnyttede kulturlandskap. Derfor ble de tidligere grenseområdene et tilfluktssted for hundrevis av dyre- og plantearter på IUCNs rødliste over truede arter. Det finnes blant annet mange arter av fugler i beltet, som for eksempel buskskvett, svartstork, orrfugl, nattravn og tornskate.
Turisme og bærekraftig utvikling
Prosjektet fokuserer også på turisme og bærekraftig utnyttelse av det grønne beltet. Et av tiltakene for å fremme dette er utviklingen av Jernteppeveien, en 6,800 kilometer lang sykkelvei som skal bringe de besøkende nær de historiske, kulturelle og økologiske høydepunktene.
Forussletta (Sandnes)
Forussletta er en gate på Lura i Sandnes. Gaten går over det sentrale handel- og næringsområdet på Lura, fra kommunegrensen til Stavanger i nord til rundkjøring med Stavangerveien og E39-kryss i sør. Gaten er 1,7 km lang og en del av Riksvei 44. Videre inn i Stavanger kommune får gaten navnet Forusveien.
Stortingsvalget 1873
Parlamentarismen var ikke innført, så statsrådet fungerte uten formell kontakt med stortinget.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 74 stortingsrepresentanter. Kjøpstedenes valgmannsting utpekte én, to eller fire av 37 stortingsrepresentanter.
405 valgting i landdistriktene utpekte totalt 944 valgmenn. 38 valgting i byene utpekte totalt 232 valgmenn. Valgmannstingene ble holdt i perioden 5. juni 1873 til 5. desember 1873. I Kragerø ble valget forkastet, og nytt valgmannsting ble holdt der 14. februar 1874. Ved det nye valgmannstinget ble antallet valgmenn økt fra 7 til 9.
Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Stuorraluohkajohka
Stuorraluohkajohka (nordsamisk, historisk også skrevet Stuorraluokkajåkka) er ei elv i Lebesby kommune i Finnmark. Den starter fra Stuorraluohkajávri og renner mot nord til den løper sammen med Soagŋojohka og danner Ifjordelva. Fra øst kommer sideelva Suolojárjohka. Vassdraget har utspring fra et tjern sørøst for Bordejávrrit, rundt 11 kilometer sør-sørøst for Ifjord, og består av en rekke innsjøer og vann med korte elvestrekninger mellom. Selve Stuorraluohkajohka er 2,7 kilometer lang, mens hele vassdraget er 13,7 kilometer.
Stortingsvalget 1873
Kjøpstedene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Amtene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
1730-årene
-- 1730 -- 1731 -- 1732 -- 1733 -- 1734 -- 1735 -- 1736 -- 1737 -- 1738 -- 1739
Tiårsoversikt
Michael Christensen
Michael Larsen Christensen (født 6. februar 1983) er en dansk tidligere fotballspiller.
Christensen spiller forsvar og kom til Start før -sesongen. Han har tidligere spilt for de danske klubbene, og.
Maria Olsvik
Maria Olsvik (født 23. september 1994) er en norsk fotballspiller fra Malvik i Trøndelag, som spiller for Rosenborg.
Klubbkarriere
Hun spilte for toppserielaget Kattem, men etter at klubben måtte trekke laget fra Toppserien gikk hun til daværende Trondheims-Ørn i 2013, slik som flere andre spillere gjorde, deriblant Guro Reiten.
I 2020 gikk hun glipp av den første sesongen etter at Trondheims-Ørn ble til Rosenborg, da hun ventet sitt første barn. Rosenborg tok sølv i Toppserien det året, etter at Trondheims-Ørn har havnet rundt midt på tabellen alle de sesongene Olsvik har spilt i klubben. Hun kom derimot sterkt tilbake i 2021 og var med å ta sølv med Rosenborg den sesongen. Martin Sjögren har blant annet uttalt at ikke har opplevd mange som kommer tilbake på et så høyt nivå etter å ha blitt mor, og at hun viser at karrieren ikke trenger å være over selv om man får barn.
Landslagskarriere
Olsvik har til kamper og ett mål for aldersbestemte landslag. Målet scoret hun et minutt etter å ha blitt byttet inn da hun debuterte på U19-landslaget borte mot Sverige, en uke før hun ble 18 år.
I oktober 2021 ble hun tatt ut på det norske A-landslaget for første gang, det var 14 måneder etter at hun hadde blitt mor og i en alder av 27 år. Hun hadde da også spilt 11 sesonger i toppserien, uten å ha blitt tatt ut. Etter at Sjögren hadde tatt ut Olsvik, sa han at det viser at det finnes flere veier til A-landslaget. Noen kommer rett fra de aldersbestemte lagene, som Julie Blakstad og Elisabeth Terland. Andre, som Guro Bergsvand og Maria Olsvik, blir tatt med når de er litt eldre.
Spillestil
I Rosenborg spiller Olsvik venstre back, og på landslaget er hun tatt ut til å spille en vingbackrolle. I rundens duell i runde 11 i toppserien 2021, konkluderer forfatteren med at hennes største styrke er i forsvar, og spesielt en mot en. Martin Sjögren mener også at hennes hurtighet og løpsstyrke er blant hennes styrker.
Personlig liv
Hun har studert sivilingeniør-/masterprogrammet Industriell kjemi og bioteknologi på NTNU.
I løpet av koronaviruspandemien snakket hun om hvor strenge UEFAs regler var. I løpet av hennes første samling, som varte 10 dager, fikk hun ikke lov til å treffe sin ett år gamle sønn, selv om de var i Norge deler av tiden og Norge hadde opphevet restriksjonen.
Ole Fyrand
Ole Lennart Fyrand (1937–2017) var en norsk lege og professor med hud og hudsykdommer som spesialfelt. Han var i mange år ansatt ved Rikshospitalets hudavdeling og utgav en rekke fagbøker innen sitt spesialfelt.
Fyrand studerte medisin i Basel, Wien og Berlin i 1960-årene. Han tok en doktorgrad i patologi i Basel før han vendte tilbake til Norge. I 1977 tok han en doktorgrad om hudsykdommen psoriasis.
Han startet yrkeskarrieren som distriktslege i Nord-Sverige og i Svolvær og var også ett år ved sykehus i Basel. I 1971 reiste han tilbake til sitt hjemstede og var resten av sitt yrkesaktive liv ansatt ved Rikshospitalets hudavdeling. Her var han dosent, senere avdelingsoverlege og professor.
Han markerte seg som en forkjemper for pasientrettigheter og uttrykte skepsis til byråkrati og overstyring av leger og sykehus. I 1999 var han fast deltager i Marit Christensens aktualitetsprogram Apropos. Han har også flere ganger gjestet NRKs Frokost-TV og TV 2s God morgen Norge.
Han var i en periode leder i hudlegenes forening, Norsk forening for dermatologi og venerologi, der han senere ble æresmedlem.
I 2002 ble han hedret med Frelsesarmeens hederspris, Booth-prisen, for sitt utrettelige engasjement gjennom mange år for menneskeverdet, spesielt for de svakeste i samfunnet. I begrunnelsen skrev juryen at «Ole Fyrand er en tydelig stemme for de svakeste i samfunnsdebatten, i fagmiljøer og i mediebildet. I det stille har han i mange år vært frivillig lege for gatas folk, på Feltpleien hos Frelsesarmeen i Urtegata».
Privatliv
Fyrand ble gift i 1965 med lærerinne Birgitta Knudsen. De bodde lenge i Drammen, men flyttet til Oslo i 1987.
I 2008 fikk han en demensdiagnose. Hans kone valgte å gå ut med dette til offentligheten og brukte sin manns sykdom i sin kamp for retten til god behandling av demente.
Marjan op den Velde
Marjan op den Velde (født 9. januar 1971) er en nederlandsk vannpolospiller.
Hun representerte Nederland under Sommer-OL 2000 i Sydney, hvor laget hennes ble nummer 4.
1720-årene
-- 1720 -- 1721 -- 1722 -- 1723 -- 1724 -- 1725 -- 1726 -- 1727 -- 1728 -- 1729
Tiårsoversikt
Perica Bukić
Perica Bukić (født 20. februar 1966 i Šibenik i nåværende Kroatia) er en jugoslavisk og kroatisk vannpolospiller som deltok i de olympiske leker 1984 i Los Angeles, 1988 i Seoul og 1996 i Atlanta.
Bukić ble olympisk mester i vannpolo under Sommer-OL 1984 i Los Angeles. Han var med på det jugoslaviske laget som vant vannpoloturneringen foran USA og Vest-Tyskland. Jugoslavia vant finalegruppen som besto av fem lag med ni poeng, samme som USA men med bedre målforskjell. Kampen mellom USA og Jugoslavia ble uavgjort 5-5. Bukić spilte sju kamper i OL-turneringen.
Tango Tangles
Tango Tangles er en amerikansk stumfilm fra 1914 regissert av Mack Sennett.
Anqing kullkraftverk
Anqing kullkraftverk er et kullkraftverk beliggende nordøst i Wangjiang fylke i prefekturet Anqing, provinsen Anhui i det østlige Kina. Det har en installert produksjonskapasitet på 600 MW fordelt på 2 stk 300 MW turbiner. Anlegget stod ferdig i 2005. Det er under utbygging ytterligere én 600 MW enhet, slik at totaleffekten blir på 1 200 MW i 2012.
Anlegget har kogenerasjon.
Anders Hoff
Hoff er utdannet siviløkonom fra Norges Handelshøyskole i Bergen, og var svært aktiv i Direksjonsmusikken og UKEN mens han studerte. Han har også arbeidet to år som trainee hos PriceWaterhouseCoopers i Oslo. I 2003 startet Hoff Raske Menn sammen med studievennen Øyvind Rafto og hans barndomsvenn Calle Hellevang-Larsen.
Subversjonsmyter
Subversjonsmyter, eller kontrasubversjonsmyter, er et samlebegrep på advarselsfortellinger om en parts bevisste undergravning av bestående aspekter ved samfunnet, og kan ordnes inn under hovedtemaet konspirasjonsteorier. Subversjonsmyter kalles ofte kontrasubversjonsmyter da de omhandler ødeleggende krefters trusler mot bestående kultur, verdier, liv og helse, mens det samtidig manes til kamp mot de involverte. Michael Barkun deler konspirasjonsteorier i tre deler, subversjonsmyter faller inn under Barkuns definisjon av Systematiske konspirasjonsteorier. I systematiske konspirasjonsteorier er det store organisasjoner som vil infiltrere eller subversere eksisterende institusjoner. Organisasjonene kan være skjulte eller åpne grupper, blant de utsatte for slike teorier er frimurere, jøder, muslimer, kommunister eller internasjonale kapitalister.
Bruk av mytene
I Norge var det i 1869 demonstrasjoner mot Den Norske Frimurerorden på Grev Wedels plass foran Gamle Logen. Grunnlaget for demonstrasjonene var ryktene som gikk i hovedstaden om at frimurerne sto for Norges eksport av saltet menneskekjøtt til Tryntyrken.
Eurabia-myten, om muslimers arbeid for å infiltrere og subversere det europeiske samfunnet for å gjøre Europa til en ny muslimsk stat, er det beste eksemplet på en moderne subversjonsmyte. Myten ble skapt av Bat Ye'or, og ble utviklet utover 1990- og 2000-tallet. Eurabia-myten har ikke hatt en betydelig oppslutning, men fikk økt oppmerksomhet etter Anders Behring Breiviks angrep 22. juli 2011.
Yamamotozephyrus kwangtungensis
Yamamotozephyrus kwangtungensis er en glansvinge som tilhører underfamilien stjertvinger (Theclinae).
Utseende
En middelsstor stjertvinge med lange, tynne stjerter på bakvingene. Undersiden er hvit med svarte tegninger, og en oransje flekk ved bakhjørnet. denne arten er uvanlig kontrastrikt tegnet.
Utbredelse
Arten finnes på Hainan og i Guangdong (Kwangtung) i Kina, og det nordlige Burma.